Nacionalna biblioteka Alžira
<s>Nacionalna biblioteka Alžira ili Narodna biblioteka Alžira (, , ber. ⵜⴰⴳⴻⵣⴷⴰⵢⵜ ⵜⴰⵖⴻⵔⴼⴰⵏⵜ ⵏ ⵍⴻⵣⵣⴰⵢⴻⵔ / Tagezdayt Taɣerfant n Lezzayer) najveća je javna biblioteka u Alžiru sa sedištem u istoimenom glavnom gradu Alžir u četvrti El Hamma.</s><s>Zbirke Narodne biblioteke obuhvataju rukopise, knjige, novine i časopise, karte i atlase, akademske i društvene spise, zvanične publikacije, muzičke dokumente, književne fondove, audio zapise i arhive autora.</s><s>U njoj se nalaze stari i retki rukopisi iz 11. i 12. veka.</s><s>Depozitorna je biblioteka Alžira formalno osnovana nakon nezavisnosti na temeljima velike administrativne biblioteke koju su 1835. godine osnovali francuske kolonijalne vlasti.</s><s>Centralna zgrada biblioteke ima površinu od 67.000 m2 i dizajnirana je na način da može da smesti više od 10 miliona knjiga.</s><s>Biblioteka može da ugosti više od 2.500 čitalaca istovremeno.</s>

<s>Istorija 
Biblioteku je u kolonijalnom periodu 1835. godine osnovao francuski arheolog i filolog Louis-Adrien Berbrugger.</s><s>Tokom stotinu i pedeset godina postojanja, doživela je različite statusne i druge promene i bila smeštena na nekoliko lokacija.</s><s>Na početku je koristila državno imanje da bi se 1838. godine zbog rasta zbirke preselila u kasarnu poznatu kao Kasarna Janjičara.</s><s>Biblioteka i muzej u to se vreme bili grupisani pod istom upravom.</s>

<s>1848. biblioteka se ponovo seli, ovog puta u kuću u maurskom stilu koja nije bila dobro prilagođena za neophodne funkcije.</s><s>To nameće potrebu novog preseljenja 1863. u staru rezidenciju Deya Mustafe Paše, smeštenu u srcu Kasabe.</s><s>Međutim, ni ova palača nije ispunjavala zahteve moderne biblioteke tog vremena ali je tek 1947. godine doneta odluka o izgradnji moderne biblioteke.</s><s>Ova odluka je konačno i usvojena i realizovana tek 1954. godine, a četiri godine kasnije, 12. maja 1958. godine, Narodna biblioteka Alžira se seli u dovršenu novu zgradu koja je bila osmišljena u skladu sa funkcionalnim standardima, kombinujući stil i modernost.</s><s>Njena nova adresa bila je na brdu Tagarins, na bulevaru Frantza Fanona, sa pogledom na zaliv Alžira.</s>

<s>Nakon požara koji je uništio univerzitetsku biblioteku, a koji je podmetnuo Organisation armée secrète 7. juna 1962. godine, Nacionalna biblioteka je morala sačuvati i sačuvani deo kolekcije univerzitetske biblioteke.</s><s>Dolazak modernih tehnika i rast fonda vremenom je postavio zahtev izgradnje nove primerene zgrade.</s><s>Tako je početkom osamdesetih godina 20. veka pokrenut projekat izgradnje nove biblioteke, koji je započet tek 1986. godine.</s><s>Nova Narodna biblioteka Alžira je otvorena 1. novembra 1994. godine ali su svi njeni prostori postali otvoreni za javnost tek 16. aprila 1998. godine.</s>

<s>Izvori</s>

<s>Vanjske veze 
  biblionat.dz</s>

<s>Nastanci 1835.</s><s>Biblioteke u Alžiru
Alžir
Nauka i tehnologija u Alžiru</s>

